लालसा से शांदल तक बस सेवा शुरू हुई
भास्कर न्यूज | रामपुरबुशहर।
रामपुरखंड की लालसा के शांदल गांव के लिए शुक्रवार उपमंडलाधिकारी रामपुर डॉ. निपुण जिंदल ने सड़क को पास किया। अढ़ाई किलोमीटर की सड़क पर उन्होंने रिब्बन काट कर बस को रवाना किया। उनके साथ लोनिवि के अधिकारी पंचायत प्रतिनिधियों ने बस में सफर कर सड़क की स्थिति का जायजा लिया।
1988 के बाद से यह पहला मौका है जब शांदल गांव के लिए बस सेवा शुरू हो रही है। सड़क पास होने के बाद पंचायत प्रतिनिधियों ने एचआरटीसी के रामपुर डिपो के आरएम से बस को नियमित चलाने की मांग को लेकर जल्द ही मिलेगें। पंचायत प्रधान राम कुमार शर्मा उपप्रधान तुला राम शर्मा ने बताया कि सड़क सुविधा से जुड़ने से ग्रामीणों में खुशी है। अब ग्रामीणों को पैदल सफर नहीं करना पड़ेगा और ही किसी प्रकार की परेशानी से दो चार होना पड़ेगा। अभी तक ग्रामीणों को घर आने-जाने में और सामान को इधर-उधर करने में काफी परेशानी होती थी, तीन सौ के करीब आबादी वाले इस गांव के लोगों ने भी राहत की सांस ली है।
सड़क निर्माण लालसा से बाल्टीधार तक किया जा रहा है। इसमें शांदल तक इसका कार्य पूरा हो चुका है। इससे पूर्व ग्रामीणों ने उपमंडलाधिकारी रामपुर लालसा पंचायत में पहुंचने पर जोरदार स्वागत किया। ग्रामीणों ने उनके समक्ष क्षेत्र की अन्य समस्याएं भी रखी।
येरहे मौजूद: इसमौके पर बीडीओ रामपुर प्रताप चौहान, लोनिवि के एसडीओ सुभाष शर्मा, जेई प्रवीन ठाकुर, पूज्य देव शर्मा, मीना शर्मा, श्यामू देवी, दूर्गा देव, लक्ष्मी नंद शर्मा, भवानी दत्त शर्मा, यशपाल धर्म देव सहित दर्जनों ग्रामीण उपस्थित थे।
लालसा से शांदल के रिब्बन काट कर बस रवाना करते एसडीएम रामपुर।
hin_Deva bho_Deva hin_Deva hin_Deva hin_Deva awa_Deva hin_Deva